Tayar lori meletup lalu angus - Suara Sarawak\nKOTA SAMARAHAN: Sebuah lori tangki ke ngundan minyak sawit, 38 tan angus ba Jalai UiTM/ Kpg. Meranek ditu lemai kemari.\nNitih penerang dipansutka ketuai operasyen PBKII Iskandar Apet ari Balai Bomba enggau Penyah Penusah (BBP) Kota Samarahan, sida ia nerima kangau telefon urung pukul 6.06 lemai.\n“Lebuh datai ba palan penusah, semina tayar luan lori nya aja angus pengudah ke meletup, api terus nyerarai nganguska luan enggau bisi ngerampit ngagai belakang lori mimit,” ku iya.\nPenatai raban bomba ngena sebengkah kereban Sania BMF1033 ke ngundan enam iku staf, disaup tiga iku kaban Unit EMRS ke ngena sebuah van enggau sebuah Prime Mover ke ngundan ai dibai dua iku staf bomba.\nOperasyen ngerara api nya tembu urung pukul 7.10 lemai.\nNadai sebarang penusah bakal tauka bebadi nyawa diripotka bekau ari penusah nya.